pythainlp/thai-wiki-dataset-v4 huggingface dataset:
รูโรนิ เคนชิน คนจริง โคตรซามูไร

รูโรนิ เคนชิน คนจริง โคตรซามูไร (อังกฤษ: Rurouni Kenshin: The Legend Ends) เป็นภาพยนตร์แอคชั่น สัญชาติญี่ปุ่น สร้างขึ้นเมื่อปี ค.ศ. 2014 ดัดแปลงมาจากนิยายมังงะเรื่อง ซามูไรพเนจร ของ โนบุฮิโร่ วัตสึกิ กำกับโดย เคอิชิ โอโตโมะ นำแสดงโดย ซาโต ทาเครุ, เอมิ ทาเคอิ, ยุซุเกะ อิเซยะ, มุเนะทากะ อาโอกิ, ยู อะโอะอิ, เรียวโนสุเกะ คามิกิ, มาซาฮารุ ฟุคุยามะ, โยสุเกะ เอกุชิ, ทะสึยะ ฟุจิวะระ ภาพยนตร์เรื่องนี้เป็นภาคต่อของภาพยนตร์เรื่อง เคนชิน ซามูไร เอ็กซ์ และ รูโรนิ เคนชิน เกียวโตทะเลเพลิง
เนื้อเรื่องย่อ.
การต่อสู้ครั้งสุดท้ายของซามูไรหนุ่มฮิมุระ เคนชิน ที่จะต้องประจันหน้ากับศัตรูตัวร้ายผู้เป็นถึงนักฆ่าฝีมือฉมังอย่าง มาโคโตะ ชิชิโอะ ซึ่งพยายามที่จะโค่นล้มรัฐบาลเมจิ และมีเป้าหมายที่จะยึดครองประเทศญี่ปุ่น ท่ามกลางบรรยากาศของความวุ่นวายราวกับบ้านเมืองจะลุกเป็นไฟ บัดนี้ เคนชินพร้อมแล้วที่จะใช้ดาบคู่ใจของเขา ขีดเส้นชะตาใหม่ให้แก่ประเทศแห่งนี้
องค์การพัฒนาการบินและอวกาศแห่งชาติ

องค์การพัฒนาการบินและอวกาศแห่งชาติ (เกาหลี: ; ฮันจา: ) หรือ นาด้า  เป็นหน่วยงานด้านอวกาศของประเทศเกาหลีเหนือ ซึ่งเป็นหน่วยงานที่ก่อตั้งขึ้นใหม่แทนคณะกรรมการอวกาศเกาหลี หน่วยงานนี้ก่อตั้งขึ้นเมื่อ 1 เมษายน พ.ศ. 2556
ภารกิจของนาด้าอยู่ในกฎหมายว่าด้วยการพัฒนาอวกาศ ในปี พ.ศ. 2556 วาระที่ 7 สมัชชาใหญ่พรรคแรงงานเกาหลี กฎหมายได้กำหนดหลักการการพัฒนาอวกาศอย่างสันติโดยที่ยึดหลักอุดมคติจูเช (อุดมคติของเกาหลีเหนือ) และความเป็นอิสระ ซึ่งอุดมคติเหล่านี้สามารถใช้แก้ปัญหาทางวิทยาศาสตร์, เศรษฐกิจ และเทคโนโลยี
คณะกรรมการอวกาศเกาหลี.
คณะกรรมการอวกาศเกาหลีถูกก่อตั้งเมื่อปี พ.ศ. 2523 โดยเริ่มทำการวิจัยและพัฒนาโดยมีวัตถุประสงค์เพื่อการผลิตดาวเทียมสื่อสาร, ดาวเทียมสำรวจทรัพยากร และดาวเทียมอุตุนิยมวิทยา
ประวัติการบิน.
ข้างล่างนี้คือรายการการส่งดาวเทียมขึ้นสู่วงโคจร
โครงการในอนาคต.
ในปี พ.ศ. 2559 Hyon Kwang Il ผู้อำนวยการฝ่ายวิจัยวิทยาศาสตร์นาด้า ได้กล่าวว่า มีการวางแผนจะปล่อยดาวเทียมไม่เกินปี พ.ศ. 2563 โดยที่ดาวเทียมจะไปอยู่ที่วงโคจรค้างฟ้า และเขายังมั่นใจอีกว่า 10 ปีข้างหน้าองค์การพัฒนาการบินและอวกาศแห่งชาติจะต้องไปปักธงชาติเกาหลีเหนือที่ดวงจันทร์ให้ได้
พระนางราชธาตุกัลยา

พระนางราชธาตุกัลยา ([jàza̰ dàdṵ kələjà]; 12 พฤศจิกายน ค.ศ. 1559 – พฤศจิกายน ค.ศ. 1603) เป็นพระวรชายาในพระมหาอุปราชาใน ค.ศ. 1586 ถึง 1593 และพระชายาในพระมหาอุปราชแห่งตองอูเป็นเวลาเจ็ดเดือนใน ค.ศ. 1603 พระนางเป็นที่รู้จักจากพระสิริโฉมที่งดงามซึ่งนะฉิ่นเหน่าง์ พระสวามีองค์ที่ 2 ได้นิพนธ์บทกวีถึงความงามของพระนาง
พระประวัติช่วงต้น.
พระนางราชธาตุกัลยาประสูติเมื่อวันที่ 12 พฤศจิกายน ค.ศ. 1559 ที่หงสาวดี เป็นพระราชธิดาของพระเจ้าบุเรงนองที่ประสูติจากพระนางราชเทวี พระนางมีพระนามว่า ราชธาตุกัลยา เพราะพระนางเสด็จพระราชสมภพในวันอุทิศพระธาตุในมหาเจดีย์ที่หงสาวดีครั้งแรก พระนางสืบเชื้อสายจากอาณาจักรอังวะทางฝั่งของพระมารดา โดยพระนางมีพระเชษฐาและพระอนุชาร่วมพระบิดาพระมารดาเดียวกันอีก 2 พระองค์ พระเชษฐาคือ นรธาเมงสอ และพระอนุชา สิริสุธรรมราชา ซึ่งทั้งสามพระองค์เจริญพระชนม์ที่พระราชวังกัมโพชธานีในหงสาวดี และได้เลื่อนขึ้นเป็นเชื้อพระวงศ์ชั้นสูงเมื่อเดือนมีนาคม ค.ศ. 1563 เมื่อพระมารดาได้รับการสถาปนาเป็นพระมเหสีองค์ที่ 3 และองค์สุดท้ายของพระเจ้าบุเรงนอง
พระนางได้รับการศึกษาในพระราชวังซึ่งพระนางโปรดการแต่งกลอน (และต่อมากลายเป็นกวีที่มีชื่อเสียง) เมื่อพระชนมายุ 15 พรรษาพระนางได้เข้าพิธีชินบยู หรือพิธีเจาะหูของเด็กผู้หญิงเมื่อวันที่ 27 กุมภาพันธ์ ค.ศ. 1574
ในวัฒนธรรมร่วมสมัย.
พระนางราชธาตุกัลยาเป็นตัวละครในภาพยนตร์และละครโทรทัศน์ไทยหลายเรื่อง อาทิละครเรื่อง สมเด็จพระนเรศวรมหาราช พ.ศ. 2530 ในชื่อ เจ้านางศิริเทวี รับบทโดย รัญญา ศิยานนท์ ละครเรื่อง กษัตริยา พ.ศ. 2546 ในชื่อ เจ้านางเมวดี รับบทโดย สุภาภรณ์ แสงทอง ภาพยนตร์เรื่อง สุพรรณกัลยา พ.ศ. 2547 ในชื่อ พระนางธาตุกัลยา รับบทโดย ธิดารัตน์ จักรสิงห์โต ละครเรื่อง ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน พ.ศ. 2562 รับบทโดย สลิตา กลิ่นจันทน์
หมายเหตุ.
<templatestyles src="Reflist/styles.css" />
ลีโน บอร์โตโล เบลอตตี

ลีโน บอร์โตโล เบลอตตี (19 ตุลาคม ค.ศ. 1930 – 23 มีนาคม ค.ศ. 2018) เป็นเจ้าอาวาสนิกายโรมันคาทอลิกชาวอิตาลี ในอดีตเป็นมุขนายกผู้ช่วย
หมายเหตุ.
<templatestyles src="Reflist/styles.css" />
จอห์น ดูคอม

จอห์น ดูคอม
จอห์น ดูคอม (ค.ศ. 1937 – 28 กันยายน ค.ศ. 2010) เป็นนักวิ่งระยะสั้นชาวมาเลเซีย เคยเข้าร่วมการแข่งขันวิ่ง 4x100 เมตรในการแข่งขันโอลิมปิกฤดูร้อน 1964
การฟื้นแสนยานุภาพของเยอรมนี

เอาฟรืสทุง  เป็นยุคการฟื้นฟูแสนยานุภาพทางทหารของเยอรมนีในช่วงเว้นจากสงคราม (ค.ศ. 1918-39) ซึ่งถือเป็นการละเมิดสนธิสัญญาแวร์ซาย แผนการฟื้นแสนยานุภาพเริ่มขึ้นทันทีหลังสนธิสัญญาถูกลงนาม แต่ในระยะแรกเป็นเพียงความเคลื่อนไหวขนาดเล็กและเป็นความลับ อย่างไรก็ตาม การพื้นแสนยานุภาพได้ขยายตัวขึ้นอย่างมโหฬารภายหลังจากพรรคนาซีเรืองอำนาจในปี 1933
การฟื้นแสนยานุภาพในช่วงแรก แม้ว่าจะมีขนาดเล็ก แต่ก็ถูกดำเนินการอย่างเป็นความลับผ่านองค์กรหรือสมาคมกีฬา ซึ่งส่วนใหญ่เป็นองค์กรบังหน้า และแล้วแผนการฟื้นแสนยานุภาพของเยอรมนีก็ถูกเปิดโปงโดย คาร์ล ฟอน ออสซิเอ็ดซกี ในปี 1931 การเปิดโปงของเขาทำให้เขาได้รับรางวัลโนเบลสาขาสันติภาพ แต่ก็ทำให้เขาถูกลงโทษด้วยการจำคุกเป็นเวลา 227 วันและถูกทรมาณจนเขาเสียชีวิตเมื่อ 4 พฤษภาคม 1938 การเปิดโปงโดยออสซิเอ็ดซกี มีส่วนกระตุ้นให้เกิดนโยบายการเสริมสร้างแสนยานุภาพในสหราชอาณาจักร ภายหลังจากที่อดอล์ฟ ฮิตเลอร์ประกาศการถอนตัวของเยอรมนีจากสันนิบาตชาติและการประชุมปลดอาวุธโลกในปี 1933
โครงการฟื้นแสนยานุภาพส่งผลให้กำลังพลเยอรมันเพิ่มขึ้นอย่างรวดเร็ว และกลายเป็นกองทัพที่กำลังเติบโตจะเป็นภาระหน้าที่ของพวกเขาจนกระทั่งการอุบัติของสงครามโลกครั้งที่สองในเดือนกันยายน 1939 โยฮันน์ ฟอน คีลมันเส็ค (Johann von Kielmansegg) ได้กล่าวในภายหลังว่ากระบวนการมี่เกี่ยวข้องมากกับ 36 กองพลได้สำเร็จลุล่วงสำหรับเขา และเพื่อนร่วมงานของเขาจากผลสะท้อนบนประเด็นใหญ่ๆ
เอเวอร์กรีนเลิฟ

เอเวอร์กรีนเลิฟ  เป็นภาพยนตร์แนวโรแมนติกจากประเทศญี่ปุ่น กำกับโดย Kōichirō Miki นำแสดงโดย ทาคาโนริ อิวาตะ และ มิซึกิ ทาคาฮาตะ ภาพยนตร์ได้เค้าโครงจากนวนิยายเรื่อง "Shokubutsu Zukan" ของ Hiro Arikawa ภาพยนตร์เข้าฉายครั้งแรกในประเทศญี่ปุ่นในวันที่ 4 มิถุนายน 2016
พระราชบัญญัติการครองคู่แบบครอบครัว ค.ศ. 2018

พระราชบัญญัติการครองคู่แบบครอบครัว ค.ศ. 2018  เป็นพระราชบัญญัติของรัฐสภาเบอร์มิวดาที่รับรองการครองคู่แบบครอบครัวสำหรับทั้งคู่รักต่างเพศ และคู่รักร่วมเพศ ทั้งนี้พระราชบัญญัติยังส่งผลให้กฎหมายการแต่งงานสำหรับคู่รักร่วมเพศผิดกฎหมาย รัฐสภาเบอร์มิวดาเป็นรัฐสภาแรกที่ทำให้กฎหมายการแต่งงานเพศเดียวกันผิดกฎหมายอีกครั้ง หลังจากที่เคยถูกกฎหมาย
ที่มา.
ร่างกฎหมายการครองคู่แบบครอบครัวเริ่มขึ้นในปี 2017 หลังจากที่ศาลฎีกาเบอร์มิวดาตัดสินว่าคู่รักร่วมเพศควรมีสิทธิเช่นเดียวกับคู่รักต่างเพศในการแต่งงาน จึงทำให้การแต่งงานเพศเดียวกันเป็นไปอย่างถูกต้องภายใต้กฎหมาย หลังจากนั้นรัฐมนตรีว่าการกระทรวงการต่างประเทศ วอลตัน บราวน์ ได้นำร่างกฎหมายไปยืนที่สภาผู้แทนราษฎรเบอร์มิวดา เพื่อสร้างสถาบันใหม่สำหรับคู่รักเพศเดียวกันเท่านั้น ร่างกฎหมายผ่าน ด้วยคะแนน 24 ต่อ 10 และยังผ่านวุฒิสภาด้วยคะแนน 8 ต่อ 3
ร่างกฎหมายถูกส่งไปที่ผู้ว่าการเบอร์มิวดาเพื่อขอพระราชยินยอมในนามของสมเด็จพระราชินีนาถเอลิซาเบธที่ 2 ซึ่งเป็นขั้นตอนปกติสำหรับร่างกฎหมายที่ผ่านการลงคะแนนเสีบงแล้ว ผู้ว่าการจอห์น แรนคินล่าชลอการยินยอมเพื่อปรึกษากับสำนักงานต่างประเทศและเครือจักรภพ สื่อต่างประเทศและนักการเมืองจำนวนมากต่างออกมาเรียกร้องและวิจารณ์อย่างหนักว่าเขาปฏิเสธที่จะขอความยินยอมจากพระราชินี การอภิปรายในสภาแห่งสหราชอาณาจักรนำโดยพรรคแรงงาน คริส ไบรอันท์ (โดยตัวเขาเองก็เป็นคนรักร่วมเพศ) และเลขานุการต่างประเทศบอริส จอห์นสันพยายามระงับกฎหมายนี้ รัฐมนตรีว่าการกระทรวงเซอร์อลัน ดันแคน กล่าวว่ารัฐบาล "ผิดหวัง" ที่การตัดสินใจนี้ แต่จะไม่ขัดขวางการริเริ่มของรัฐด้วยการอ้างถึงการประชุมตามรัฐธรรมนูญว่ารัฐบาลจะไม่เข้าไปแทรกแซงโดยตรงกับการตัดสินใจของรัฐสภาในอาณานิคม ผู้สำเร็จราชการได้รับพระราชยินยอมเมื่อวันที่ 7 กุมภาพันธ์ ปี 2018
ผลกระทบ.
พระราชบัญญัติความสัมพันธ์แบบคู่อาศัยในประเทศเบอร์มิวดามาแทนที่กฎหมายการแต่งงานเพศเดียวกัน พระราชบัญญัตินี้ยังอนุญาตให้คู่รักเพศตรงข้ามมีความสัมพันธ์แบบคู่อาศัย คู่รักเพศเดียวกันที่แต่งงานก่อนกฎหมายมีผลบังคับใช้จะยังคงเป็นที่ยอมรับในสถานะแต่งงาน การบังคับใช้ล่าช้าพระราชบัญญัติ เนื่องจากต้องรอใบอนุญาตแต่งงานและพิธีแต่งงานที่รอดำเนินการในเบอร์มิวดาหรือบนเรือที่มีธงเบอร์มิวดา รัฐบาลประกาศว่าพระราชบัญญัตินี้จะมีผลใช้บังคับในวันที่ 1 มิถุนายน 2018
สุกัญญา ศรีสุราช

สุกัญญา ศรีสุราช (อักษรโรมัน: Sukanya Sisurat; เกิด 3 พฤษภาคม ค.ศ. 1995) เป็นนักยกน้ำหนักหญิงชาวไทยที่แข่งขันในประเภท 58 กิโลกรัม และเป็นตัวแทนนักยกน้ำหนักหญิงประเทศไทยที่ไปแข่งยกน้ำหนักระดับนานาชาติ เธอยังเข้าร่วมการแข่งขันยกน้ำหนักชิงแชมป์โลกด้วย โดยเธอไม่ได้เหรียญเฉพาะการแข่งขันยกน้ำหนักชิงแชมป์โลก พ.ศ. 2558
เธอเคยถูกต้องโทษเนื่องจากการใช้สารกระตุ้นประเภท
พระนางนะชีนแมดอ

พระนางนะชีนแมดอ (หรือ နတ်သျှင် မယ်တော်, [naʔ.ʃɪ̀ɰ̃ mɛ̀.dɔ̀]) เป็นเจ้าหญิงรัชทายาทแห่งราชวงศ์ตองอูของพม่าใน ค.ศ. 1581 ถึง 1586
ประวัติช่วงต้น.
พระนางนะชีนแมดอเป็นพระธิดาพระองค์เดียวของพระเจ้าตะโดเมงสอแห่งอังวะ พระอนุชาต่างพระมารดาของพระเจ้าบุเรงนอง อุปราชแห่งเมืองอังวะและพระนางอังวะมิบะยาใน ค.ศ. 1556 ซึ่งทั้งสองพระองค์มีความสัมพันธ์เป็น พระปิตุลา (ลุง) – พระนัดดา (หลาน) พระนางนะชีนแมดอเจริญพระชนม์ใน อังวะ พระนางต่อมาได้ย้ายมาประทับที่หงสาวดี เนื่องจากพระนางได้อภิเษกกับมังกะยอชวา ซึ่งเป็นพระญาติชั้น 1 ทางฝ่ายพระมารดาและพระญาติห่าง ๆ ทางฝั่งพระบิดา
พระชนม์ชีพช่วงหลัง.
เจ้าหญิงทรงประทับร่วมกับพระราชมารดาเป็นเวลา 7 ปีจนกระทั่งพระราชมารดาสิ้นพระชนม์ในเดือนมกราคม ค.ศ. 1595 หลังพะโคล่มสลายในเดือนธันวาคม ค.ศ. 1599 นะชีนแมดอกับเชื้อพระวงศ์พะโคองค์อื่น ๆ ถูกนำตัวไปยังตองอู พระนางใช้เวลาอยู่ที่ตองอูอีก 10 ปี จากนั้นเมื่อวันที่ 5 กันยายน [ตามปฎิทินเก่า: 26 สิงหาคม] ค.ศ. 1610 พระเจ้าอะเนาะเพะลูนทรงสั่งให้มินตะยาเมดอ มี่นทเว่ และนะชีนแมดอส่งตัวไปที่อังวะพร้อมเครื่องราชกกุธภัณฑ์ครบชุดสมกับสถานะเดิมของตน
ในวัฒนธรรมร่วมสมัย.
พระนางนะชีนแมดอเป็นตัวละครในละครโทรทัศน์ไทย เรื่อง กษัตริยา ในปี พ.ศ. 2546 ในชื่อ เจ้านางตองชะเว รับบทโดย ศิริวรรณ สกุล ภาพยนตร์เรื่อง สุพรรณกัลยา ในปี พ.ศ. 2547 ในชื่อ พระนางศิริกัลยา รับบทโดย สโรชา วาทิตตพันธ์ และตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน รับบทโดย ไรวินทร์ รัศมีนิยมวุฒิ
อีมุส

อีมุส  เป็นเมืองศูนย์กลางโดยนิตินัยของจังหวัดคาวีเต ประเทศฟิลิปปินส์ ในปี ค.ศ. 2015 มีประชากร 403,785 และเป็นนครระดับที่หนึ่ง หากแบ่งตามรายได้
อีมุสอยู่ห่างจากเมโทรมะนิลาไปทางทิศใต้ และเป็นสถานที่สำคัญทางประวัติศาสตร์เกี่ยวกับชัยชนะสองครั้งเหนือจักรวรรดิสเปนในการปฏิวัติฟิลิปปิน สงครามสองครั้งนั้นได้แก่ สงครามอีมุส เมื่อวันที่ 3 กันยายน ค.ศ. 1896 และสงครามอะลาปัน เมื่อวันที่ 28 พฤษภาคม ค.ศ. 1898 โดยในครั้งนั้น ธงชาติฟิลิปปินส์ผืนแรกได้โบกสะพัด ทำให้เมืองนี้ได้รับฉายา "เมืองหลวงแห่งธงชาติของฟิลิปปินส์" และมีการเฉลิมฉลองทุก ๆ ปี และมีการจัดแสดงเรื่องราวของสงครามไว้ที่พิพิธภัณฑ์ประวัติศาสตร์อีมุส อีมุสได้รับการยกฐานะเป็นนครเมื่อวันที่ 30 มิถุนายน ค.ศ. 2012
อีมุสเป็นศูนย์กลางทางศาสนาของจังหวัดคาวีเต และเป็นที่ตั้งของสังฆมณฑลอีมุสและอาสนวิหารอีมุส
ภูมิศาสตร์.
อีมุสมีพื้นที่ คิดเป็นร้อยละ 6.8 ของพื้นที่จังหวัดคาวีเต  ล้อมรอบด้วยเทศบาลคาวิตและโนเบเลตาทางทิศเหนือ ติดกับเทศบาลเจเนรัลไตรอัสทางทิศตะวันตก ติดกับนครบาคัวร์ทางทิศตะวันออก และดาสมารินาสทางทิศใต้
สงครามมหาเทพประจัญบาน

สงครามมหาเทพประจัญบาน  เป็นภาพยนตร์อเมริกันในปี 2010 แนวแฟนตาซีแอคชั่น กำกับโดย หลุยส์ เลเทอร์เรียร์ ภาพยนตร์เรื่องนี้เรีเมคจากภาพยนตร์เรื่อง Clash of the Titans นำแสดงโดย แซม เวิร์ธธิงตัน, เจมม่า อาร์เทอร์ตัน, แมดส์ มิคเคลสัน, อเล็กซา ดาวาโลส, เรล์ฟ ไฟนส์, เลียม นีสัน
เนื้อเรื่องย่อ.
สงครามระหว่างทวยเทพเองนั้นอาจทำลายล้างโลกได้ แม้ถือกำเนิดจากเทพแต่ถูกเลี้ยงดูให้เป็นมนุษย์ เพอร์ซีอุส ไร้หนทางที่จะปกป้องครอบครัวของเขาจาก เฮเดส เทพผู้โหดเหี้ยมแห่งยมโลก เมื่อไม่เหลืออะไรให้สูญเสีย เพอร์ซีอุสจึงอาสาเป็นผู้นำในภารกิจเสี่ยงภยันตรายเพื่อเอาชนะเฮเดสก่อนที่เขาจะสามารถยึดอำนาจจาก ซุส และเปิดประตูนรกขึ้นบนโลก เพอร์ซีอุสออกเดินทางสู่โลกต้องห้ามเบื้องล่างในการเป็นผู้นำกองทัพนักรบผู้กล้า เพื่อต่อสู้กับเหล่าปีศาจนอกรีตและสัตว์ร้ายน่าสพรึงกลัว เขาจะมีทางรอดได้หากเขาสามารถยอมรับพลังแห่งเทพ ท้าทายโชคชะตาและลิขิตชีวิตด้วยตนเอง
ซูแลนเดอร์ 2

ซูแลนเดอร์ 2 (อังกฤษ: Zoolander 2) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2016 กำกับโดย เบน สติลเลอร์ นำแสดงโดย เบน สติลเลอร์, โอเวน วิลสัน, วิล เฟอร์เรล, เปเนโลเป กรุซ, คริสเตน ไวก์, เฟร็ด อาร์มิเซน
เนื้อเรื่องย่อ.
เดเร็ก กับ แฮนเซล กลับมาสู่โลกแฟชั่นอีกครั้ง เพื่อปกป้องชีวิตป็อปสตาร์ระดับโลก หลังจากที่เกิดคดีประหลาดที่เหล่าคนดังถูกสังหารอย่างลึกลับและโพสหน้าบลูสตีลไว้ก่อนตาย เขาจึงต้องกลับมาเพื่อไขปริศนานี้ให้ได้
เตรเซมาร์ตีเรส

นครเตรเซมาร์ตีเรส (เรียกสั้น ๆ ว่า เทรเซ) เป็นนครศูนย์กลางโดยพฤตินัยของจังหวัดคาวีเต ประเทศฟิลิปปินส์ และมีสำนักงานราชการหลายแห่ง ในปี ค.ศ. 2015 มีประชากร 155,713 คน หากดูจากระดับรายได้ จะถือว่าเป็นนครระดับที่หนึ่ง
ภูมิศาสตร์.
เตรเซมาร์ตีเรสตั้งอยู่ใจกลางจังหวัดคาวีเต มีอาณาเขตติดกับเทศบาลตันซาทางทิศเหนือและตะวันตกเฉียงเหนือ, ติดกับเทศบาลนาอิกทางทิศตะวันตกและตะวันตกเฉียงใต้, ติดกับเทศบาลอินดังทางทิศใต้, ติดกับเทศบาลอะมาเดโอทางทิศตะวันออกเฉียงใต้ และติดกับนครเจเนรัลไตรอัสทางทิศตะวันออก เตรเซมาร์ตีเรสตั้งอยู่ห่างจากมะนิลา เมืองหลวงของฟิลิปปินส์ ใช้เวลาเดินทางโดยรถยนต์ประมาณหนึ่งชั่วโมง
ภูมิประเทศ.
เตรเซมาร์ตีเรสอยู่ที่ความสูงระดับ 30-400 เมตร ระดับความชันอยู่ที่ 0.5-2%
ภูมิอากาศ.
เตรเซมาร์ตีเรสมีภูมิอากาศแบบร้อนชื้น (เคิปเปน: "Aw") ประกอบด้วยสองฤดูกาล คือ ฤดูฝน (พฤษภาคม-ธันวาคม) และฤดูแล้ง (มกราคม-เมษายน)
กลุ่มอาการไอคาร์ดี

กลุ่มอาการไอคาร์ดี  เป็นโรคทางพันธุกรรมชนิดหนึ่งที่ทำให้ผู้ป่วยมีความผิดปกติของสมองส่วนคอร์ปัส คาลโลซัม จอตาผิดปกติ และโรคลมชักแบบอีพิเล็ปติกสปาสซึม เชื่อกันว่าเกิดจากความผิดปกติของส่วนหนึ่งของโครโมโซมเอกซ์ ผู้ป่วยส่วนใหญ่จะเริ่มแสดงอาการที่อายุประมาณ 5 เดือน
วินาทียึดโลก

วินาทียึดโลก  เป็นภาพยนตร์แนวการเมือง แอ็คชั่น ระทึกขวัญ สัญชาติอเมริกัน ที่ออกฉายในปี ค.ศ. 2013 กำกับโดย โรแลนด์ เอมเมอริค นำแสดงโดย แชนนิง เททัม, เจมี ฟ็อกซ์, แมกกี จิลเลนฮอล, เจสัน คลาร์ก, ริชาร์ด เจนกินส์, เจมส์ วูดส์ ภาพยนตร์นี้มีเนื้อหาเกี่ยวกับการก่อการร้ายในทำเนียบขาว ทำให้เขาจำเป็นต้องคอยช่วยเหลือประธานาธิบดีสหรัฐ เพื่อไม่ให้ผู้ก่อการร้ายจับเป็นตัวประกัน
เนื้อเรื่องย่อ.
เจ้าหน้าที่ตำรวจส่วนกลาง จอห์น เคล เพิ่งถูกตอบปฏิเสธจากงานในฝันกับหน่วยสืบราชการลับ ที่จะได้คุ้มครองประธานาธิบดี เจมส์ ซอว์เยอร์ ด้วยความที่ไม่อยากจะทำให้ลูกสาวตัวน้อยของเขาผิดหวังกับข่าวนี้ เขาก็เลยพาเธอทัวร์ทำเนียบขาว แต่ตอนนั้นเองที่ทำเนียบขาวโดนยึดโดยกองกำลังติดอาวุธที่เป็นอดีตทหารกองกำลังเดลตาและเจ้าหน้าที่ซีไอเอ บัดนี้ เมื่อรัฐบาลกำลังพบกับความโกลาหลและเวลาที่เหลือน้อยเต็มทน เป็นหน้าที่ของโคลที่จะต้องช่วยลูกสาวตัวเอง ท่านประธานาธิบดีและประเทศของเขาให้ได้
เขตผู้ว่าการเอสโตเนีย

เขตผู้ว่าการเอสโตเนีย (#เปลี่ยนทาง ,) เป็นเขตผู้ว่าการ ("Guberniya") ของจักรวรรดิรัสเซีย พื้นที่ของเขตผู้ว่าการเอสโตเนียในอดีตปัจจุบันอยู่ทางตอนเหนือของประเทศเอสโตเนีย โดยมีพรมแดนทางทิศใต้ติดกับเขตผู้ว่าการคูร์ลันด์ และทางทิศตะวันออกติดกับเขตผู้ว่าการเซนต์ปีเตอส์เบิร์ก
เขตผู้ว่าการถูกผนวกเป็นส่วนหนึ่งของจักรวรรดิรัสเซียจากสวีเดนในช่วงมหาสงครามเหนือ ใน ค.ศ. 1721 โดยที่จักรพรรดิรัสเซียเป็นดยุกแห่งเอสโตเนีย ("Knyaz' Estlyandskii") ในสมัยของจักรวรรดิรัสเซียหรืออีกชื่อคือ "เจ้าชายแห่งเอสโตเนีย"
จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวบอลติกเยอรมันภายใต้สภาประจำภูมิภาค 
ประวัติศาสตร์.
เขตผู้ว่าการเอสโตเนีย แต่เดิมนั้นมีชื่อว่า เขตผู้ว่าการเรวัล ตามชื่อนครเรวัล (ปัจจุบันรู้จักกันในชื่อทาลลินน์) เขตผู้ว่าการมีต้นกำเนิดมาจาก ค.ศ. 1719 มาจากดินแดนที่รัสเซียนั้นยึดครองมาจากสวีเดนในมหาสงครามเหนือ ค.ศ. 1700–1721 สวีเดนยกอำนาจการปกครองในอดีตของเอสโตเนียของสวีเดน ให้แก่รัสเซียอย่างเป็นทางการในสนธิสัญญานีสตาด ใน ค.ศ. 1721 ในระหว่างที่มีการจัดระเบียบการบริหารใหม่ในภายหลัง ใน ค.ศ. 1796 เขตผู้ว่าการเรวัลถูกเปลื่ยนชื่อเป็นเขตผู้ว่าการเอสโตเนีย ในขณะที่การปกครองของพระมหากษัตริย์สวีเดนนั้นค่อนข้างเสรี และมีความอิสระมากขึ้นสำหรับชาวนา ระบอบการปกครองภายใต้ซาร์รัสเซียถูกทำให้รัดกุม และระบบทาสนั้นก็ไม่ได้ถูกยกเลิกจนกระทั่ง ค.ศ. 1819
การแบ่งเขตการปกครอง.
เขตผู้ว่าการเอสโตเนียแบ่งเขตการปกครองทั้งหมด 4 เขต (รัสเซีย: อูเยียซด์ (уѣздъ))
7500 ไม่ตกก็ตาย

7500 ไม่ตกก็ตาย (อังกฤษ: Flight 7500) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2014 กำกับโดย ทะกะชิ ชิมิซุ นำแสดงโดย เลสลีย์ บิ๊บบ์, เจอร์รี เฟอรารา, ไรอัน ควานเทน, เอมี่ สมาร์ท
เนื้อเรื่องย่อ.
7500 นำผู้ชมร่วมบินไปกับเหตุการณ์สุดพลิกผันกลางท้องฟ้าจากความระทึกสุดขั้วสู่ความกลัวสุดขีดตลอดเที่ยวบินเมื่อกลุ่มผู้โดยสารที่นำโดย “แบรด มาร์ติน” (ไรอัน ควานเทน) และ แอร์โฮสเตสสาว (เจมี่ ชุง) ต้องเผชิญหน้ากับอุบัติเหตุเหนือคาดฝันที่ส่งผลให้มีผู้โดยสารเสียชีวิต ก่อนที่ผู้โดยสารและลูกเรือแต่ละคนต้องประสบกับการจู่โจมของแรงอาฆาตเร้นลับซึ่งซ่อนตัวอยู่ในทุกพื้นที่ของเครื่องบินลำนี้ ยิ่งเครื่องบินทะยานใกล้โตเกียวมากขึ้นเท่าไหร่ ชีวิตของทุกคนในไฟลท์ “7500” ก็ยิ่งตกอยู่ในความหวาดผวามากขึ้นเท่านั้น ไร้ทางหนี ไม่ทีทางรอด หรือสุดท้ายเครื่องบินลำนี้กำลังจะต้องกลายเป็นสุสานบนน่านฟ้า!
พระเจ้าปยีน-บย่า

พระเจ้าปยีน-บย่า ([pjɪ̀ɰ̃.bjá]; ค.ศ. 817–876) เป็นกษัตริย์แห่งอาณาจักรพุกามและเป็นผู้ก่อตั้งเมืองพุกามใน ค.ศ. 849#เปลี่ยนทาง พงศาวดารพม่ากล่าวว่าพระองค์เป็นกษัตริย์องค์ที่ 33 ของราชวงศ์ที่สถาปนาช่วงต้นคริสต์ศตวรรษที่ 2 แต่นักประวัติศาสตร์สมัยใหม่กล่าวว่าพระองค์เป็นกษัตริย์พระองค์แรก ๆ ของอาณาจักรพุกามซึ่งจะเข้าครอบครองพม่าตอนกลางในอีกสองร้อยกว่าปีข้างหน้า พระองค์เป็นพระปัยกา (ทวด) ฝ่ายพระบิดาของพระเจ้าอโนรธามังช่อ ปฐมกษัตริย์แห่งอาณาจักรพุกาม
บันทึกพงศาวดาร.
พงศาวดารพม่าระบุว่า พระองค์เป็นพระราชโอรสใน ซอคีนนิด แห่งพุกาม โดยเสด็จพระราชสมภพใน ค.ศ. 817 (หรือ ค.ศ. 802) พระองค์เคยเป็นเจ้าแห่งปยีน-บย่าแห่งพุกามก่อนขึ้นครองราชย์ และเป็นที่รู้จักในนาม ปยีน-บย่า มี่นต้า พระองค์ขึ้นครองราชย์ถัดจาก แคลู ใน ค.ศ. 846 พระองค์สถาปนาเมืองพุกามในวันที่ 23 ธันวาคม ค.ศ. 849 (ขึ้น 6 ค่ำ เดือนปยาโต 211 ME) แล้วยังสถาปนานิคม ตอง-ดวี่น ใน ค.ศ. 857 ซึ่งอาจเป็นขอบเขตทางใต้สุดของอาณาจักรช่วงต้น พระองค์สวรรคตใน ค.ศ. 876 ด้วยพระชนมายุ 59 พรรษา (ในปีที่ 60) 
พงศาวดารพม่าสายหลักระบุวันเวลาเกี่ยวกับพระชนม์ชีพและรัชสมัยของพระองค์ไม่ตรงกัน "Zatadawbon Yazawin" พงศาวดารที่เก่าแก่สุด ถือว่ามีข้อมูลสำหรับสมัยพุกามที่แม่นยำที่สุด ตารางข้างล่างระบุวันที่ตามพงศาวดารหลัก 4 ฉบับ และวันที่ของ"มหาราชวงศ์ ฉบับหอแก้ว"ที่ยึดตามวันครองราชย์ใน ค.ศ. 1044 ซึ่งได้รับการยืนยันจากจารึกของพระเจ้าอโนรธามังช่อ
ตานแนะ พระราชโอรส ขึ้นครองราชย์ต่อจากพระองค์
มุมมองวิชาการ.
ข้อมูลวิชาการสายหลักระบุว่า พระเจ้าปยีน-บย่าเป็นหนึ่งในกษัตริย์ช่วงแรกสุดของพุกามที่ก่อตั้งโดยชาวพม่าแห่งอาณาจักรน่านเจ้า หลังการโจมตีอย่างรุนแรงในหุบเขาอิรวดีตอนบนโดยน่านเจ้าที่กินเวลานานตั้งแต่ช่วง ค.ศ. 750 ถึง 830 พุกามเป็นนิคมพม่าแรกสุดในหุบเขาอิรวดี หลังการโจมตีที่ทำให้รัฐปยูอ่อนแอลงอย่างมาก นักรบพม่าจำนวนมากของน่านเจ้าและครอบครัวของคนกลุ่มนี้ยังคงอยู่ที่หุบเขาอิรวดีตอนบน พุกามก่อตั้งขึ้นเป็นชุมชนที่มีป้อมปราการริมโค้งแม่น้ำอิรวดี ชุมชนใหม่นี้อาจถูกออกแบบมาเพื่อช่วยน่านเจ้าทำให้ชนบทโดยรอบสงบ พุกามเป็นจุดยุทธศาสตร์ที่สำคัญอย่างยิ่งใกล้กับแม่น้ำชี่น-ดวี่น และอยู่ทางตะวันตกของที่ราบนาข้าวอันอุดมสมบูรณ์
พุกามเป็นหนึ่งในนครรัฐหลายแห่งที่แข่งขันกันจนกระทั่งปลายคริสต์ศตวรรษที่ 10 จึงเติบโตขึ้นทั้งในด้านอำนาจและความยิ่งใหญ่ สองร้อยปีหลังปยีน-บย่าสถาปนาพุกาม พระเจ้าอโนรธามังช่อ พระราชปนัดดาของพระองค์ สถาปนาจักรวรรดิพุกามที่รวมพื้นที่หุบเขาอิรวดีและรอบนอกเป็นครั้งแรกในประวัติศาสตร์
หมายเหตุ.
<templatestyles src="Reflist/styles.css" />
อาดัม เญเม็ตส์

อาดัม เญเม็ตส์ (เกิดวันที่ 2 กันยายน ค.ศ. 1985) เป็นนักฟุตบอลอาชีพชาวสโลวาเกีย ปัจจุบันลงเล่นในตำแหน่งกองหน้าให้กับดีนามอบูกูเรชต์จากประเทศโรมาเนีย และทีมชาติสโลวาเกีย เขาลงเล่นฟุตบอลใน 6 ประเทศ แต่ลงเล่นในประเทศเยอรมนียาวนานที่สุด
สโมสรอาชีพ.
เขาเริ่มลงเล่นให้กับ MSK Žilina ตั้งแต่ ค.ศ. 2004-2007 และคว้าแชมป์ลีกสโลวาเกียในฤดูกาล 2006–07 ต่อมาในเดือนสิงหาคม ค.ศ. 2007 เขาถูกปล่อยยืมตัวให้กับ Erzgebirge Aue ในซไวเทอบุนเดิสลีกา ซึ่งเขาทำได้ 10 ประตู และจ่ายบอลสำเร็จ 7 ครั้งในการลงเล่น 29 นัด
วันที่ 11 มิถุนายน ค.ศ. 2008 เญเม็ตส์เซ็นสัญญา 4 ปีกับสโมสร Genk ในประเทศเบลเยียม เขาทำ 4 ประตูจาก 21 นัดที่ลงเล่น ต่อมาในเดือนกรกฎาคม ค.ศ. 2009 เขาตกเป็นข่าวในย้ายไปฮาร์ตออฟมิดโลเธียนในสกอตติชพรีเมียร์ชิป ซึ่งก็ล้มเหลว และในวันที่ 28 กรกฎาคม ค.ศ. 2009 เญเม็ตส์เซ็นสัญญา 3 ปีกับไคเซอร์สเลาเทิร์นในลีกระดับสองของเยอรมนี
ในเดือนมิถุนายน ค.ศ. 2011 มีการรายงานว่า เขาตกจากต้นเชอร์รีในสวนของเขา ทำให้กระดูกซี่โครงและไหปลาร้าของเขาบาดเจ็บจนต้องได้รับการผ่าตัด เขาจึงไม่ได้ลงเล่นฟุตบอลเป็นเวลาสามเดือน เขากลับมาฝึกซ้อมอีกครั้งในเดือนกันยายน แต่เขาก็ย้ายออกจากสโมสรในช่วงฤดูกาล เมื่อเดือนมกราคม ค.ศ. 2012 เขาลงเล่น 61 นัด ทำได้ 9 ประตูใน 2 ฤดูกาลครึ่งกับไคเซอร์สเลาเทิร์น และในวันที่ 27 มกราคม ค.ศ. 2012 เญเม็ตส์ย้ายไปอิงโกลสตัดต์จนจบฤดูกาล
วันที่ 24 กรกฎาคม ค.ศ. 2012 เขาเซ็นสัญญาสองปีกับยูเนียนเบอร์ลินในลีกระดับสองของเยอรมนีจนถึงเดือนมิถุนายน ค.ศ. 2014 ต่อมาในเดือนธันวาคม ค.ศ. 2013 เขาต่อสัญญาเพิ่มอีกสองปีจนถึง ค.ศ. 2016 แต่ในอีกห้าเดือนถัดมา เขาได้รับอนุญาตให้ย้ายออกจากสโมสรหลังจบฤดูกาลได้ แต่เขาก็ยังอยู่ต่อจนถึง ค.ศ. 2015 เขาได้ลงเล่น 5 นัดในครึ่งฤดูกาลแรก ก็ถูกปล่อยตัวจากเบอร์ลิน
วันที่ 25 มกราคม ค.ศ. 2015 เขาเซ็นสัญญากับนิวยอร์กซิตีในเมเจอร์ลีกซอกเกอร์ แต่ในช่วงต้นฤดูกาล เขาแทบไม่ได้ลงเล่นเพราะมีผลงานที่ย่ำแย่ โดยเฉพาะใน 9 นัดแรกที่เขาเล่นได้อย่างน่าผิดหวัง ตลอด 594 นาที เขาไม่สามารถทำประตูหรือจ่ายบอลได้เลย และในวันที่ 31 สิงหาคม ค.ศ. 2015 เญเม็ตส์กับสโมสรนิวยอร์กก็ตกลงแยกทางกัน และเขาก็ย้ายไปสโมสร Willem II ในเอเรอดีวีซีของประเทศเนเธอร์แลนด์ ก่อนที่ตลาดซื้อ-ขายจะปิดเพียง 15 นาที
วันที่ 6 กันยายน ค.ศ. 2016 เญเม็ตส์เซ็นสัญญา 2 ปีกับดีนาโม บูคูเรสตี สโมสรจากประเทศโรมาเนีย
"ข้อมูลล่าสุดเมื่อวันที่ 1 กันยายน ค.ศ. 2017"
 "ณ วันที่ 8 ตุลาคม ค.ศ. 2017"
ทางด่วนในประเทศจีน

โครงข่ายทางด่วนของประเทศจีน เป็นระบบรวมของทางด่วนระดับชาติและระดับมณฑลของประเทศจีน โดยสิ้นปี ค.ศ. 2017 โครงข่ายทางด่วนของประเทศจีนมีระยะทางรวมทั้งหมด 136,000 กิโลเมตร ซึ่งถ้าวัดจากระยะทางก็เป็นระบบทางด่วนที่ใหญ่ที่สุดในโลก นำหน้าระยะทางทั้งหมดของระบบทางหลวงอินเตอร์สเตตของสหรัฐอเมริกาในปี ค.ศ. 2011 ระบบทางด่วนในระดับชาติรู้จักกันอย่างเป็นทางการว่า ระบบทางหลวงสายหลักแห่งชาติ  ซึ่งย่อได้เป็น NTHS ประกอบด้วย ทางด่วนที่มีเส้นทางแบบรัศมีออกจากปักกิ่ง ซึ่งเป็นเมืองหลวง 7 สาย, ทางด่วนเหนือ-ใต้ 11 สาย และทางด่วนตะวันออก-ตะวันตก 18 สาย นับเป็นกระดูกสันหลังของโครงข่ายทางด่วนของประเทศ เส้นทางกระดูกสันหลังนี้รู้จักกันในชื่อ โครงข่าย 71118  นอกจากนี้ ในแต่ละเขตการปกครองระดับมณฑลของประเทศจีนก็มีระบบทางด่วนเป็นของตัวเอง
ทางด่วนสายแรกที่ได้มีบันทึกไว้ในประเทศจีน ย้อนกลับไปเมื่อกว่าสองพันปีมาแล้วในสมัยราชวงศ์ฉิน เมื่อจักรพรรดิพระองค์แรก จิ๋นซีฮ่องเต้ ได้สร้างทางหลวงรัฐระยะทาง 750 กิโลเมตร เชื่อมต่อจากเมืองหลวงชื่อเสียนหยางไปยังพรมแดนทางด้านเหนือของออร์ดอส เพื่อเป็นการวางแผนป้องกัน ต่อมา ทางหลวงแห่งชาติจีนสมัยใหม่สายแรกที่ก่อสร้างระดับดิน คือ ทางด่วนเซี่ยงไฮ้–เจียติ้ง เปิดใช้บริการในเดือนตุลาคม ค.ศ. 1988 มีระยะทาง ปัจจุบันเป็นส่วนหนึ่งของระบบทางด่วนของเซี่ยงไฮ้ ช่วงต้นของยุค 1990 ก็จะเห็นการเริ่มต้นของแผนขนาดใหญ่ของประเทศที่จะพัฒนาโครงข่ายถนน โดยในปี ค.ศ. 1999 โครงข่ายนี้ได้มีระยะทางมากกว่า สำหรับเส้นทางของทางด่วนสายหลักหลายสายจะขนานไปกับเส้นทางเดิมของทางหลวงแห่งชาติจีน
หมายเหตุ.
<templatestyles src="Reflist/styles.css" />
เขตปกครองคณะสงฆ์จังหวัดสุรินทร์

คณะสงฆ์จังหวัดสุรินทร์.
เป็นการปกครองและการบริหารคณะสงฆ์ตามกฎมหาเถรสมาคม มี ๒ ฝ่าย ดั้งนี้ ๑. คณะสงฆ์จังหวัดสุรินทร์ฝ่ายมหานิกาย ๒. คณะสงฆ์จังหวัดสุรินทร์ฝ่ายธรรมยุติกนิกาย
ลิลีนา โบดอค

ลิลีนา โบดอค (21 กรกฎาคม ค.ศ. 1958 – 6 กุมภาพันธ์ ค.ศ. 2018) เป็นนักเขียนแฟนตาซีชาวอาร์เจนตินา.
ชีวิต.
โบดอค เขียนเรื่อง ลาซากา เดอ ลอส คอนไฟน์ ซึ่งเป็นนิยายแนวแฟนตาซี เผยแพร่ในปี ค.ศ. 2000 ในภาษาสเปน หนังสือเล่มนี้แปลเป็นภาษาอังกฤษในชื่อ "The Days of the Deer "หรือ วันของกวาง ซึ่งได้รับความนิยมมากในแถบลาตินอเมริกา
มิคัล จูริช

มิคัล จูริช (เกิดวันที่ 1 มิถุนายน ค.ศ. 1988) เป็นนักฟุตบอลกองหน้าชาวสโลวาเกีย ปัจจุบันลงเล่นให้กับสโมสรฟุตบอลอานอร์โทซิสฟามากุสตา (ยืมตัวจาก Orenburg) และทีมชาติสโลวาเกีย
สโมสรอาชีพ.
จูริชเข้าร่วมสโมสร Banská Bystrica เมื่อเขาอายุ 14 ปี โดยใช้เวลาลงเล่นในชุดเยาวชนสามปี ต่อมาเขาลงเล่นนัดแรกในสโลวักซูเปอร์ลีกา ในนัดที่แพ้ Ružomberok 2–0 เมื่อวันที่ 9 พฤศจิกายน ค.ศ. 2005 เมื่อผ่านไปห้าฤดูกาล เขาทำได้ 18 ประตูจาก 114 นัดที่ลงเล่น
ในเดือนสิงหาคม ค.ศ. 2010 เขาถูกปล่อยยืมตัวให้กับวิกตอเรีย เปิลเซน ในเช็กเฟิสต์ลีก เป็นเวลาหนึ่งปี และได้รับข้อเสมอให้ซื้อขาด เขาลงเล่นนัดแรกให้กับเปิลเซนซึ่งบุกชนะ České Budějovice 3–0 เมื่อวันที่ 28 สิงหาคม ค.ศ. 2010 และเขาก็พาเปิลเซนคว้าแชมป์เช็กเฟิสต์ลีก ซึ่งเป็นแชมป์ลีกสมัยแรกของเขา เขาทำสองประตูให้กับเปิลเซนในยูฟ่าแชมเปียนส์ลีก ฤดูกาล 2011–12 โดยแบ่งเป็นหนึ่งลูกในรอบเพลย์ออฟที่ชนะโคเปนเฮเกน 2–1 และอีกลูกในรอบแบ่งกลุ่ม นัดที่เสมอมิลาน 2–2
วันที่ 26 มกราคม ค.ศ. 2017 เขาเซ็นสัญญากับ FC Orenburg สโมสรในรัสเซียนพรีเมียร์ลีก และในวันที่ 17 มกราคม ค.ศ. 2018 เขาถูกปล่อยยืมตัวให้กับ อานอร์โทซิส ฟามากุสตา จากประเทศไซปรัส เป็นเวลาครึ่งฤดูกาล
ทีมชาติ.
จูริชลงเล่นครั้งแรกให้กับทีมชาติสโลวาเกียในนัดกระชับมิตรที่บุกชนะเดนมาร์ก 3–1 เมื่อวันที่ 15 สิงหาคม ค.ศ. 2012 
เขายิงประตูแรกในนัดที่ชนะสวิตเซอร์แลนด์ 3–2 เมื่อวันที่ 13 พฤศจิกายน ค.ศ. 2015 โดยเขาทำได้สองประตูในนัดนั้น สี่วันถัดมา เขาทำประตูอีกครั้งในนัดที่ชนะไอซ์แลนด์ 3–1
จูริชทำประตูที่สี่ของเขา ในนัดกระชับมิตรที่แพ้เยอรมนี 3–1 ที่เอาก์สบูร์ก ซึ่งเป็นการลงเล่นในนามทีมชาตินัดที่ 25 ของเขา
"ข้อมูลล่าสุดเมื่อ 22 มีนาคม ค.ศ. 2018"
อัลเบร์ต รุสนัก

อัลเบร์ต รุสนัก (เกิดวันที่ 7 กรกฎาคม ค.ศ. 1994) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรเรอัลซอล์ตเลคในเมเจอร์ลีกซอกเกอร์ ตำแหน่งกองกลางตัวรุก
ทีมชาติ.
รุสนักลงเล่นให้กับทีมชาติชุดใหญ่ครั้งแรกเมื่อวันที่ 15 พฤศจิกายน ค.ศ. 2016 ในนัดที่พบกับออสเตรีย โดยลงมาเป็นตัวสำรองในนาทีที่ 46 แทนที่ของ Jakub Holúbek
ในปี ค.ศ. 2017 เขาลงเล่นเกือบทุกนัด ยกเว้นนัดที่พบกับยูกันดาและสวีเดนที่อาบูดาบี สหรัฐอาหรับเอมิเรตส์ นอกจากนี้ เขายังลงเล่น 5 จาก 6 นัดในฟุตบอลโลก 2018 รอบคัดเลือก เขาจ่ายบอลสำเร็จหนึ่งครั้งในนัดสุดท้ายที่พบกับมอลตา โดยจ่ายให้อ็อนเดรย์ ดูดา ทำประตูได้
รุสนักทำประตูแรกในนามทีมชาติ ในนัดแรกของปี ค.ศ. 2018 ซึ่งพบกับสหรัฐอาหรับเอมิเรตส์ ในการแข่งขันฟุตบอลชิงถ้วยพระราชทานคิงส์คัพที่กรุงเทพมหานคร เขาทำประตูในนาทีที่ 42 จากการยิงด้วยเท้าขวา
"อ้างอิง:"
มาร์ชฟอร์เอาเออร์ไลฟ์

การเดินขบวนเพื่อชีวิตของพวกเรา หรือ เดอะมาร์ชฟอร์เอาเออร์ไลฟ์  เป็นการเดินขบวนที่เกิดขึ้นเมื่อวันที่ 24 มีนาคม 2561 ในวอชิงตัน ดี.ซี. รวมถึงรัฐอื่นของสหรัฐ ตลอดจนนครต่าง ๆ ทั่วโลก โดยมีนักเรียนนักศึกษาเป็นผู้วางแผนจัดกิจกรรมนี้ร่วมกับองค์การเอฟวรีทาวน์ฟอร์กันเซฟตี ซึ่งสืบเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา เมื่อวันที่ 14 กุมภาพันธ์ ปีเดียวกัน ซึ่งทำให้มีผู้เสียชีวิต 17 คน
ประเด็นเรียกร้องของการเดินขบวนครั้งนี้ คือ การยกเลิกการจำหน่ายอาวุธปืนในงานแสดงยุทธภัณฑ์ต่าง ๆ การนำรัฐบัญญัติว่าด้วยความปลอดภัยสาธารณะและการป้องกันการใช้อาวุธเพื่อสันทนาการ พ.ศ. 2537 ซึ่งพ้นสมัยการบังคับใช้เมื่อ พ.ศ. 2547 กลับมาใช้อีกครั้ง รวมถึงรณรงค์ให้มีการห้ามจำหน่ายรังกระสุนความจุสูง
การเดินขบวนครั้งนี้นับเป็นการประท้วงที่จัดโดยนักเรียนและนักศึกษาที่มีผู้เข้าร่วมมากที่สุดในประวัติศาสตร์สหรัฐ แต่ถ้านับรวมการประท้วงที่ประชาชนเป็นผู้จัดทั้งหมดจะมีผู้เข้าร่วมมากเป็นอันดับที่สาม รองจากการเดินขบวนเพื่อรณรงค์สิทธิสตรีในสหรัฐเมื่อปี 2560 และ 2561 ตามลำดับ
เคลือบฟัน

เคลือบฟัน  คือส่วนที่แข็งที่สุด และเป็นชั้นแร่ที่อยู่นอกสุดของฟัน และเป็นหนึ่งในเนื้อเยื่อสี่ส่วนสำคัญในการสร้างฟัน โดยมีส่วนประกอบของแคลเซียมและฟอสเฟต
เคลือบฟันเป็นเนื้อเยื่อที่สามารถมองเห็นได้ โดยถูกสร้างขึ้นจากเนื้อฟัน
ภูเขาวากากูซะ

ภูเขาวากากูซะ ("วะคะคุสะ-ยะมะ") หรือที่รู้จักกันในชื่อ ภูเขามิกาซะ (三笠山 "มิคะสะ-ยะมะ") เป็นภูเขาที่ตั้งอยู่ในเมืองนาระ จังหวัดนาระ ประเทศญี่ปุ่น อยู่บริเวณทิศตะวันออกของสวนนาระ สูง 342 เมตร (1,122 ฟุต)
อาชีวอนามัย

อาชีวอนามัย  เป็นการคาดคะเน การรับรู้ การประเมิน การควบคุมและป้องกันภัยจากงานซึ่งอาจส่งผลให้เกิดการบาดเจ็บ การเจ็บป่วย หรือมีผลกระทบต่อความเป็นอยู่ดีของคนงาน ภัยหรือสิ่งเร้าความเครียดเหล่านี้มักแบ่งเป็นทางชีววิทยา เคมี กายภาพ การยศาสตร์และจิตสังคม ความเสี่ยงของผลต่อสุขภาพจากสิ่งเร้าความเครียดหนึ่ง ๆ เป็นฟังก์ชันของภัยคูณด้วยการสัมผัสของปัจเจกหรือกลุ่ม สำหรับสารเคมี สามารถเข้าใจภัยได้เป็นโพร์ไฟล์การตอบสนองขนาด (dose response profile) ซึ่งมักยึดตามการศึกษาหรือแบบจำลองทางพิษวิทยา นักอาชีวอนามัยทำงานใกล้ชิดกับนักพิษวิทยาในการทำความเข้าใจภัยทางเคมี นักฟิสิกส์สำหรับภัยทางกายภาพ และแพทย์และนักจุลชีววิทยาสำหรับภัยทางชีวภาพ นักอนามัยสิ่งแวดล้อมและอาชีวอนามัยถือเป็นผู้เชี่ยวชาญในศาสตร์การสัมผัส (exposure science) และการจัดการความเสี่ยงสัมผัส นักอนามัยจะใช้ความเชี่ยวชาญด้านศาสตร์การสัมผัสเพื่อป้องกันคนงาน ผู้บริโภค และชุมชน หรืออย่างใดอย่างหนึ่ง ขึ้นอยู่กับชนิดของงาน
โกลบอล (กีฬา)

โกลบอล  เป็นกีฬาประเภททีมชนิดหนึ่งสำหรับนักกีฬาที่มีความพิการทางสายตา เริ่มมีมาตั้งแต่หลังสงครามโลกครั้งที่ 2 โดยทหารผ่านศึกที่ได้รับความพิการเป็นผู้ริเริ่ม และได้ถูกบรรจุเป็นกีฬาสาธิตครั้งแรกในพาราลิมปิกฤดูร้อน 1972 ที่ไฮเดิลแบร์ก ประเทศเยอรมนีตะวันตก
โกลบอลเป็นการเล่นระหว่างทีม 2 ทีม โดยผู้เล่นในสนามทีมละ 3 คน และแต่ละทีมมีผู้เล่นสำรองได้สูงสุดอีก 3 คน โดยเล่นอยู่ในพื้นที่สนามรูปสี่เหลี่ยมผืนผ้า ยาว 18 เมตร และกว้าง 9 เมตร ซึ่งมีเส้นกลางแบ่งสนามออกเป็นสองส่วน ประตูกว้าง 9 เมตร และสูง 1.30 เมตร อยู่ท้ายสนามทั้งสองฝั่งนักกีฬาทุกคนในสนามจะต้องปิดตาโดยอุปกรณ์บังตา วัตถุประสงค์ของการเล่น คือ แต่ละทีมกลิ้งลูกบอลที่มีกระดิ่งอยู่ภายใน ให้เข้าประตูของฝ่ายตรงข้ามและอีกฝ่ายหนึ่งก็จะต้องคาดการณ์ และต้องพยายามป้องกันประตูของตนเองไม่ให้บอลเข้าประตู สลับกันรุกและรับภายในสองครึ่งเวลา แบ่งเป็นครึ่งเวลาละ 10 นาที และพัก 5 นาที ผู้เล่นสามารถโยนลูกบอลติดต่อกันได้ 2 ครั้งเท่านั้นและการโยนลูกบอลเข้าประตูฝ่ายตนเองโดยมิได้ตั้งใจหรืออุบัติเหตุจะไม่ถือว่าได้ประตูจากการโยน เป็นต้น นอกจากนั้น การส่งเสียงรบกวนใด ๆ ของฝ่ายรุกหรือสมาชิกทีมในขณะโยนลูกบอลต่อการป้องกันประตูของฝ่ายรับจะต้องถูกลงโทษ
มนุษย์หลุมหลบภัยบ้าหลุดโลก

มนุษย์หลุมหลบภัยบ้าหลุดโลก (อังกฤษ: Blast from the Past) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1999 กำกับโดย ฮิวจ์ วิลสัน นำแสดงโดย เบรนแดน เฟรเซอร์, อลิเซีย ซิลเวอร์สโตน, คริสโตเฟอร์ วอลเคน, ซิสซี สเปเซก, เดฟ โฟลีย์
เนื้อเรื่องย่อ.
เมื่อ ดร. อัจฉริยะผู้เกลียดคอมมิวนิสต์เข้าไส้ คิดว่าถ้าสงครามเย็นยังดำเนินต่อไป จะต้องเกิดสงครามขึ้นแน่ จึงได้ทำการสร้างหลุมหลบภัยใต้ดินขึ้นที่หลังบ้านของเขา และได้ลงไปอาศัยอยู่ในหลุมหลบภัย เนื่องจากเข้าใจผิดว่าคิดว่าเครื่องบินตกเป็นระเบิดที่รัสเซียมาทิ้งบอมบ์ที่อเมริกา หลังจากผ่านไปได้ 30 กว่าปี จนลูกชาย อดัม เว็บเบอร์ โตเป็นหนุ่ม จึงได้ส่งให้อดัมขึ้นมาบนพื้นดินอีกครั้งเพื่อซื้อของใช้ที่จำเป็นเนื่องจากร่อยหรอลงแล้ว เขาจึงได้พบกับ อีฟ เรื่องวุ่น ๆ กับความรักของเขาจึงเกิดขึ้น
โคตรคน ค้นโคตรสมบัติ

โคตรคน ค้นโคตรสมบัติ (อังกฤษ: The Treasure Hunter) เป็นภาพยนตร์ สัญชาติจีน สร้างขึ้นเมื่อปี ค.ศ. 2009 กำกับโดย เควิน คาม-หยิน จู นำแสดงโดย โจว เจี๋ยหลุน, หลิน จื้อหลิง, เฉิง จื้อเหว่ย์, เฉิน เต้าหมิง, บารอน เฉิน, วิล หลิว, เมียว พู
เนื้อเรื่องย่อ.
อุบัติภารกิจพิทักษ์ลายแทงมหาสมบัติแห่งอาณาจักรโบราณใต้ผืนทะเลทรายของนักสู้นิรนาม “เฉี่ยวเฟย” ให้พ้นจากเงื้อมมือของ “เดอะ คอมพานี” กองกำลังโฉดที่หวังครอบครองมหาสมบัติไว้เพียงผู้เดียว และเดิมพันสำคัญของการเผชิญหน้าครั้งนี้อยู่ที่ “หลานถิง” หลานสาวของผู้เก็บรักษาแผนที่คนสุดท้าย ที่ถูกเดอะ คอมพานี จับตัวไป และการปกป้องมหาสมบัติครั้งนี้ แต่เขายังต้องระดมทุกทักษะการต่อสู้มาสยบเหล่าอัศวินม้าดำแห่งเดอะ คอมพานี ที่พวกมันต่างมาพร้อมลีลาการจู่โจมอันคาดไม่ถึง ท่ามกลางพายุทะเลทรายที่กำลังโหมกระหน่ำเข้ามา
ทางด่วนในประเทศเกาหลีใต้

ทางด่วนในประเทศเกาหลีใต้ (เกาหลี: ; ฮันจา: ; อาร์อาร์: "Daehanmingukui gosokdoro") เรียกอย่างเป็นทางการว่า ทางด่วนแห่งชาติ (เกาหลี: ; ฮันจา: ; อาร์อาร์: "Gosokgukdo") เดิมได้รับการกำหนดหมายเลขตามลำดับการก่อสร้าง จนกระทั่งวันที่ 24 สิงหาคม ค.ศ. 2001 ก็ได้รับการกำหนดหมายเลขในรูปแบบที่ค่อนข้างคล้ายกับระบบทางหลวงอินเตอร์สเตตของสหรัฐอเมริกา ป้ายสัญลักษณ์ของทางด่วนในประเทศเกาหลีใต้ก็คล้ายกันกับของอินเตอร์สเตตของสหรัฐอเมริกาเช่นกัน เพราะมีรูปร่างป้ายมีลักษณะเป็นโล่ และสีป้ายที่เป็นสีแดง สีขาว และสีน้ำเงิน ซึ่งเป็นสีในธงชาติเกาหลีใต้
แจ็ก ดักลัส

จอห์น แพทริก ดักลัส (เกิดในวันที่ 30 มิถุนายน ค.ศ. 1988) รู้จักกันในนามแฝงออนไลน์ว่า แจ็กส์ฟิลม์ส (jacksfilms) เป็นทั้งยูทูบเบอร์, นักแสดงตลก, นักร้องในเว็บ, ผู้สร้างภาพยนตร์ และนักดนตรีชาวอเมริกัน
เขาเริ่มทำงานออนไลน์โดยการสร้างช่องยูทูบใน ค.ศ. 2006 เมื่อจำนวนผู้เข้าชมมากขึ้น เขาจึงเล่นซีรีส์คอมเมดีตามความคิดเห็นและคำขอของผู้คน เช่น "Your Grammar Sucks" ("YGS"), "JackAsk" และ "Yesterday I Asked You" ("YIAY") ในเดือนตุลาคม ค.ศ. 2020 ดักลัสประกาศตอนจบของ YGS และ JackAsk และจะจัดไลฟ์ทัวร์ "YIAY Live" ใน ค.ศ. 2020 แต่ถูกเลื่อนไปยังเดือนมกราคม ค.ศ. 2021 เนื่องจากการระบาดทั่วของไวรัสโคโรนา พ.ศ. 2562–2563
ทางด่วนในประเทศอินเดีย

ทางด่วนในประเทศอินเดีย เป็นถนนระดับสูงสุดในโครงข่ายถนนอินเดีย เป็นทางด่วนขนาด 6 หรือ 8 ช่องจราจร ที่มีทางเข้าและทางออกที่ทางแยกต่างระดับ ปัจจุบัน มีทางด่วนในประเทศอินเดียที่เปิดให้บริการระยะทางประมาณ 1,455.4 กิโลเมตร โครงการพัฒนาทางหลวงแห่งชาติของรัฐบาลอินเดียมีจุดมุ่งหมายที่จะขยายโครงข่ายทางหลวงและวางแผนที่จะเพิ่มระยะทางทางด่วนอีก ภายในปี ค.ศ. 2022 การทางด่วนแห่งประเทศอินเดีย ซึ่งดำเนินงานภายใต้กระทรวงการขนส่งทางถนนและทางหลวง จะเป็นฝ่ายดูแลรับผิดชอบในการก่อสร้างและบำรุงรักษาทางด่วน ประเทศอินเดียเป็นหนึ่งในประเทศที่มีความหนาแน่นของทางด่วนต่ำที่สุดในโลก
รายการทางด่วน.
เปิดให้บริการ.
ระยะทางต่อไปนี้จะแสดงเฉพาะที่เปิดให้บริการเท่านั้น
หม่อมเจ้าเม้า ทองแถม

หม่อมเจ้าเม้า ทองแถม (ราชสกุลเดิม รองทรง; 30 กันยายน พ.ศ. 2401 — 24 ตุลาคม พ.ศ. 2478) เป็นชายาในพระเจ้าบรมวงศ์เธอ กรมหลวงสรรพสาตรศุภกิจ
พระประวัติ.
หม่อมเจ้าเม้า ทองแถม เป็นพระธิดาในพระเจ้าราชวรวงศ์เธอ กรมหมื่นสิทธิสุขุมการ ประสูติหม่อมรอต เมื่อวันที่ 30 กันยายน พ.ศ. 2401 ต่อมาเสกสมรสกับพระเจ้าบรมวงศ์เธอ กรมหลวงสรรพสาตรศุภกิจ มีพระโอรสธิดาด้วยกันคือ
ในปี พ.ศ. 2478 หม่อมเจ้าเม้าเริ่มประชวรปัปผาสะพิการ พระอาการมีแต่ทรงกับทรุด จนถึงชีพิตักษัยเมื่อวันที่ 24 ตุลาคม พ.ศ. 2478 ขณะชันษา 77 ปี พระราชทานเพลิงศพ ณ วัดปทุมวนารามเมื่อวันที่ 18 ตุลาคม พ.ศ. 2479
วัดอินทาราม (จังหวัดนครสวรรค์)

วัดอินทาราม (วัดใน) เป็นวัดประจำตำบลพยุหะคีรี อำเภอพยุหะคีรี จังหวัดนครสวรรค์ มีพื้นที่บริเวณวัดติดต่อกับแม่น้ำเจ้าพระยา และเป็นอดีตที่ตั้งของโรงเรียนอินทาราม
ประวัติ.
สันนิษฐานว่า วัดอินทารามนั้น ตั้งมาตั้งแต่ประมาณปี พ.ศ. 2123 สมัยอยุธยาเป็นราชธานี โดยมีเรื่องเล่าว่า วัดนี้เป็นที่สร้างโดยชาวมอญในสมัยที่ชาวมอญเรืองอำนาจ แต่จากการสันนิษฐานของกรมศิลปากร อาจจะสร้างในสมัยปลายกรุงศรีอยุธยา หรือกรุงสุโขทัยเป็นราชธานี ซึ่งสันนิษฐานจาก อุโบสถหลังเก่า (เดิม) ซึ่งตั้งอยู่ทางทิศตะวันตก
แวลีกีแปรสลัฟ

แวลีกีแปรสลัฟ  หรือชื่อเดิม แปรสลัฟ (จนถึงปี ค.ศ. 1993) เป็นเมืองในประเทศบัลแกเรีย ตั้งอยู่ในจังหวัดชูแมน โดยตั้งอยู่บนพื้นที่สูง 132 เมตรจากระดับน้ำทะเล เมืองแห่งนี้เคยเป็นศูนย์กลางของจักรวรรดิบัลแกเรียที่ 1 ระหว่างปี ค.ศ. 893–972 และเมืองสำคัญเมืองหนึ่งในยุคกลางของยุโรปใต้
การ์ลุช อากุชตีญู ดู รูซารียู

การ์ลุช อากุชตีญู ดู รูซารียู  เป็นนักการเมืองโมซัมบิกซึ่งเป็นนายกรัฐมนตรีโมซัมบิกตั้งแต่วันที่ 17 มกราคม ค.ศ. 2015 จนถึง 3 มีนาคม ค.ศ. 2022
เจ้าฟ้าจันทวดี

เจ้าฟ้าจันทวดี หรือ เจ้าฟ้าบัวจัน พระราชธิดาในสมเด็จพระเจ้าอยู่หัวบรมโกศกับกรมหลวงพิพิธมนตรี เป็นพระเชษฐภคินีในสมเด็จพระเจ้าอุทุมพรและสมเด็จพระที่นั่งสุริยาศน์อมรินทร์ 
เจ้าฟ้าจันทวดี เป็นพระราชธิดาในสมเด็จพระเจ้าอยู่หัวบรมโกศ ประสูติแต่กรมหลวงพิพิธมนตรี ใน "คำให้การชาวกรุงเก่า" ระบุว่าพระองค์มีพระนามเดิมว่า เจ้าฟ้าบัวจัน "คำให้การขุนหลวงหาวัด" ระบุว่าพระชนนีสืบเชื้อสายพราหมณ์จากเมืองเพชรบุรี พระองค์มีพระพี่น้องร่วมพระชนกชนนีแปดพระองค์ ได้แก่ เจ้าฟ้าสิริประชา (หรือประชาวดี), เจ้าฟ้าสิริประภา (หรือประภาวดี), เจ้าฟ้ากษัตรีย์, สมเด็จพระที่นั่งสุริยาศน์อมรินทร์, เจ้าฟ้าบัวจัน (หรือจันทรวดี), เจ้าฟ้านวน (หรือนุ่ม) และสมเด็จพระเจ้าอุทุมพร
หลังการเสียกรุงศรีอยุธยาครั้งที่สอง พม่าได้ทำการกวาดต้อนเจ้านายอยุธยา 869 องค์ และผู้สืบเชื้อสายพระราชวงศ์อีก 2,000 คนเศษ แต่ปรากฏว่าเหลือเจ้านายบางส่วนตกค้างที่ค่ายโพธิ์สามต้น และบางส่วนหนีรอดออกไป เจ้าฟ้าจันทวดีถูกกุมขังในค่ายโพธิ์สามต้นไม่ได้ถูกกวาดไปพม่า โดยถูกจองจำพร้อมกับเจ้านายฝ่ายในจำนวนหนึ่ง ดังปรากฏใน "พระราชพงศาวดารฉบับพระราชหัตถเลขา" ความว่า 
"...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้..."
ภายหลังสมเด็จพระเจ้ากรุงธนบุรียกทัพตีค่ายโพธิ์สามต้นแตก อันเป็นที่สิ้นสุดสงครามกู้กรุงศรีอยุธยา พระองค์ก็ทรงอุปการะเจ้าหญิงอยุธยามาไว้ในราชสำนักธนบุรี แต่เจ้าฟ้าจันทวดี สิ้นพระชนม์ไปก่อนหน้านั้นแล้ว ดังปรากฏใน "พระราชพงศาวดารฉบับพระราชหัตถเลขา" ความว่า
"...อนึ่ง ซึ่งพระขัตติยวงศ์ครั้งกรุงเก่านั้น บรรดาเจ้าหญิงทรงพระกรุณาโปรดเลี้ยงไว้ในพระราชวัง และเจ้าฟ้าสุริยา เจ้าฟ้าจันทวดี สองพระองค์นั้นดับสูญสิ้นพระชนม์ ยังอยู่แต่เจ้าฟ้าพินทวดี พระองค์เจ้าฟักทอง พระองค์เจ้าทับทิม ซึ่งเรียกว่าเจ้าครอกจันทบูรนั้น และเจ้ามิตร บุตรีกรมพระราชวัง โปรดให้ชื่อ เจ้าประทุม หม่อมเจ้ากระจาด บุตรีกรมหมื่นจิตรสุนทร โปรดให้ชื่อ เจ้าบุปผา กับหม่อมเจ้าอุบล บุตรีกรมหมื่นเทพพิพิธ หม่อมเจ้าฉิม บุตรีเจ้าฟ้าจีด ทั้งสี่องค์นี้ทรงพระกรุณาเลี้ยงเป็นห้าม..."
เจ้าฟ้าจันทวดี ทรงมีข้าหลวงคนหนึ่งมีนามว่า ทองอยู่ ต่อมาได้เป็นพระชายาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ผู้คนพากันเรียกพระชายาว่า "เจ้าครอกทองอยู่" หรือ "เจ้าครอกวังหลัง" ทรงมีชื่อเสียงในด้านการทำขนมค้างคาว ซึ่งขึ้นชื่อพอ ๆ กับขนมไส้หมูของกรมหลวงนรินทรเทวี จนกระทั่งชาววังเรียกขานกันว่า "ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์"
ปอมอรีแอ

ปอมอรีแอ  เป็นเมืองรีสอร์ทชายทะเลทางภาคตะวันออกเฉียงใต้ของบัลแกเรีย บริเวณอ่าวบูร์กาส เมืองแห่งนี้เป็นส่วนหนึ่งของจังหวัดบูร์กาส ห่างจากเมืองบูร์กาสไปประมาณ 20 กิโลเมตร เมืองปอมอรีแอเป็นเมืองโบราณและเป็นเมืองท่องเที่ยวสำคัญของบัลแกเรียในปัจจุบัน
อันเดรย์ กรามาริช

อันเดรย์ กรามาริช ([ǎndrej krǎmaritɕ]; เกิดวันที่ 19 มิถุนายน ค.ศ. 1991) เป็นนักฟุตบอลชาวโครเอเชียที่เล่นในตำแหน่งกองหน้าหรือกองกลางตัวรุกให้กับ 1899 ฮ็อฟเฟินไฮม์ ในเยอรมนี และทีมชาติโครเอเชีย
กรามาริชเริ่มต้นอาชีพฟุตบอลของเขากับสโมสรบ้านเกิดอย่างดีนาโมซาเกร็บ และทำสถิติเป็นผู้เล่นดาวรุ่งที่ทำประตูให้กับสโมสรมากที่สุด หลังจากที่ได้รับการยกย่องว่าเป็นผู้เล่นที่มีพรสวรรค์ เขาได้ลงเล่นให้กับทีมชุดใหญ่ของดีนาโมซาเกร็บครั้งแรกในวัย 17 ปี แต่ใน ค.ศ. 2013 เขามีข้อพิพาทกับฝ่ายบริหารของสโมสร จึงได้ย้ายไปรีเยกา ซึ่งเขาทำ 37 ประตูจากการลงเล่นในลีก 42 นัด ก่อนที่จะย้ายไปเลสเตอร์ซิตีด้วยค่าตัว 9 ล้านปอนด์ เขาถูกปล่อยยืมตัวให้กับ1899 ฮ็อฟเฟินไฮม์ และย้ายไปที่นั่นแบบถาวร
กรามาริชลงเล่น 53 นัด และทำ 22 ประตูให้กับทีมชาติโครเอเชียชุดเยาวชน เขาได้ลงเล่น 4 นัดในฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2010 ช่วยให้ทีมเข้าถึงรอบรองชนะเลิศ ต่อมาเขาได้ลงเล่นให้กับทีมชาติชุดใหญ่เป็นครั้งแรกใน ค.ศ. 2014 และได้เข้าร่วมแข่งขันฟุตบอลชิงแชมป์แห่งชาติยุโรป 2016 และ ฟุตบอลโลก 2018 ซึ่งในรายการหลัง เขาช่วยให้โครเอเชียเข้ารอบชิงชนะเลิศ
เกียรติประวัติ.
ดีนาโมซาเกร็บ
รีเยกา
โครเอเชีย
รางวัลส่วนตัว
เครื่องราชอิสริยาภรณ์
มาร์ตเซลอ บรอซอวิช

มาร์ตเซลอ บรอซอวิช ([martsělo brǒːzoʋitɕ]; เกิดวันที่ 16 พฤศจิกายน ค.ศ. 1992) เป็นนักฟุตบอลชาวโครเอเชียที่เล่นในตำแหน่งกองกลางให้กับสโมสรฟุตบอลอันนัศร์ ในซาอุดีโปรเฟสชันนัลลีก
ในระดับทีมชาติ บรอซอวิชเป็นตัวแทนของโครเอเชียในการแข่งขันฟุตบอลโลกปี 2014 และ 2018 และฟุตบอลชิงแชมป์แห่งชาติยุโรป 2016
เกียรติประวัติ.
ดีนาโมซาเกร็บ
โครเอเชีย
เครื่องราชอิสริยาภรณ์
ลอวเร กาลินิช

ลอวเร กาลินิช ([lǒːʋre kǎlinitɕ]; เกิดวันที่ 3 เมษายน ค.ศ. 1990) เป็นนักฟุตบอลชาวโครเอเชียนที่เล่นในตำแหน่งผู้รักษาประตูให้กับตูลูซในลีกเอิง (ยืมตัวจากแอสตันวิลลาในพรีเมียร์ลีก) และทีมชาติโครเอเชีย
หลัง สติปี เพลติกอซา เลิกเล่นฟุตบอลทีมชาติใน ค.ศ. 2014 กาลินิชกลายเป็นผู้รักษาประตูมือสองของทีมชาติรองจากดานิเย็ล ซูบาชิช เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018 ซึ่งในรายการหลัง เขาได้ลงเล่นในนัดสุดท้ายของรอบแบ่งกลุ่มที่พบกับไอซ์แลนด์ โดยเซฟลูกยิงสำคัญได้หลายครั้ง สุดท้ายในรายการนั้น โครเอเชียจบรองชนะเลิศหลังจากที่พ่ายแพ้ต่อฝรั่งเศสในรอบชิงชนะเลิศ
เกียรติประวัติ.
แอสตันวิลลา
โครเอเชีย
รางวัลส่วนตัว
เครื่องราชอิสริยาภรณ์
กีฬายิงธนูในโอลิมปิกฤดูร้อน 1908

การแข่งขันยิงธนูในโอลิมปิกฤดูร้อน 1908 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 17-20 กรกฎาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬายิงธนูครั้งนี้มีการแข่งขันทั้งหมด 3 รายการ คือ ประเภททีมชาย 2 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 57 คน จาก 3 ประเทศ
กีฬาจักรยานในโอลิมปิกฤดูร้อน 1908

การแข่งขันจักรยานในโอลิมปิกฤดูร้อน 1908 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 13-18 กรกฎาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 97 คน จาก 11 ประเทศ
กีฬาฟันดาบในโอลิมปิกฤดูร้อน 1908

การแข่งขันฟันดาบในโอลิมปิกฤดูร้อน 1908 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 17-24 กรกฎาคม พ.ศ. 2451 จัดขึ้นที่สนาม Franco-British Exhibition ซึ่งการแข่งขันกีฬาฟันดาบครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 131 คน จาก 14 ประเทศ
กีฬาสเกตลีลาในโอลิมปิกฤดูร้อน 1908

<ns>0</ns>
 <revision>
 <parentid>8929716</parentid>
 <timestamp>2020-06-24T07:54:11Z</timestamp>
 <contributor>
 <username>Ahcuna</username>
 </contributor>
 <comment>/* อ้างอิง */</comment>
 <origin>8929720</origin>
 <model>wikitext</model>
 <format>text/x-wiki</format>
การแข่งขันสเกตลีลาในโอลิมปิกฤดูร้อน 1908 เป็นการแข่งขันกีฬาสเกตลีลาในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 28-29 ตุลาคม พ.ศ. 2451 จัดขึ้นที่สนาม Prince's Skating Club ซึ่งการแข่งขันกีฬาสเกตลีลาครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 1 รายการ และคู่ผสม 1 รายการ โดยมีนักกีฬาเข้าร่วมแข่งขัน 21 คน จาก 6 ประเทศ
กีฬาฮอกกี้ในโอลิมปิกฤดูร้อน 1908

การแข่งขันฮอกกี้ในโอลิมปิกฤดูร้อน 1908 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 29-31 ตุลาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 68 คน จาก 6 ประเทศ
กีฬาลาครอสในโอลิมปิกฤดูร้อน 1908

การแข่งขันลาครอสในโอลิมปิกฤดูร้อน 1908 เป็นการแข่งขันกีฬาลาครอสในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 24 ตุลาคม พ.ศ. 2451 จัดขึ้นที่สนาม White City Stadium ซึ่งการแข่งขันกีฬาลาครอสครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 33 คน จาก 2 ประเทศ
กีฬาโปโลในโอลิมปิกฤดูร้อน 1908

การแข่งขันโปโลในโอลิมปิกฤดูร้อน 1908 เป็นการแข่งขันกีฬาโปโลในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 18-21 มิถุนายน พ.ศ. 2451 จัดขึ้นที่สนาม Hurlingham Polo Grounds ซึ่งการแข่งขันกีฬาโปโลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 12 คน จาก 1 ประเทศ
คริสตจักรบัลแกเรียนออร์ทอดอกซ์

คริสตจักรบัลแกเรียนออร์ทอดอกซ์  หรือ เขตอัครบิดรบัลแกเรีย  เป็นคริสตจักรอิสระในนิกายอีสเทิร์นออร์ทอดอกซ์ และเป็นคริสตจักรที่เก่าแก่ที่สุดของชาวสลาฟ โดยมีผู้นับถือประมาณ 6 ล้านคนในประเทศบัลแกเรีย และประมาณ 1.5–2 ล้านคนในประเทศอื่น ๆ คริสตจักรแห่งนี้ได้รับการรับรองความเป็นอิสระโดยอัครบิดรแห่งคอนสแตนติโนเปิลในปี ค.ศ. 1945
กีฬาแร็กเก็ตในโอลิมปิกฤดูร้อน 1908

การแข่งขันแร็กเก็ตในโอลิมปิกฤดูร้อน 1908 เป็นการแข่งขันกีฬาแร็กเก็ตในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 27 เมษายน - 1 พฤษภาคม พ.ศ. 2451 จัดขึ้นที่สนาม All England Lawn Tennis and Croquet Club ซึ่งการแข่งขันกีฬาแร็กเก็ตครั้งนี้มีการแข่งขันทั้งหมด 2 รายการ คือ ประเภททีมชาย 2 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 7 คน จาก 1 ประเทศ
กีฬาเรือพายในโอลิมปิกฤดูร้อน 1908

การแข่งขันเรือพายในโอลิมปิกฤดูร้อน 1908 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ 28-31 กรกฎาคม พ.ศ. 2451 จัดขึ้นที่สนาม Henley-on-Thames ซึ่งการแข่งขันกีฬาเรือพายครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 81 คน จาก 8 ประเทศ
กีฬายิงปืนในโอลิมปิกฤดูร้อน 1908

การแข่งขันยิงปืนในโอลิมปิกฤดูร้อน 1908 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ ? ตุลาคม พ.ศ. 2451 จัดขึ้นที่สนาม Uxendon ซึ่งการแข่งขันกีฬายิงปืนครั้งนี้มีการแข่งขันทั้งหมด 15 รายการ คือ ประเภททีมชาย 15 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 215 คน จาก 14 ประเทศ
แอดาไมต์

แอดาไมต์ หรือ แอดาเมียน  เป็นกลุ่มของผู้นับถือศาสนาคริสต์ยุคแรกเริ่มในแอฟริกาเหนือช่วงคริสต์ศตวรรษที่ 2–4 โดยกลุ่มผู้นับถือจะไม่ใส่เสื้อผ้าแต่อย่างใดในช่วงประกอบพิธีกรรมทางศาสนา นอกจากนี้ยังพบนิกายที่ปฏิบัติคล้ายคลึงกันนี้ในช่วงสมัยกลางตอนปลายด้วย
สมาคมฟุตบอลบอสเนียและเฮอร์เซโกวีนา

สมาคมฟุตบอลบอสเนียและเฮอร์เซโกวีนา (Nogometni/Fudbalski Savez Bosne i Hercegovine (N/FSBiH); Ногометни/Фудбалски Савез Босне и Херцеговине (Н/ФСБиХ), (FSBiH)) เป็นหน่วยงานที่บริหารฟุตบอลในประเทศบอสเนียและเฮอร์เซโกวีนา มีสำนักงานตั้งอยู่ที่ซาราเยโว เดิมก่อตั้งในนามสมาคมฟุตบอลย่อยซาราเยโวแห่งยูโกสลาเวียใน ค.ศ. 1920 ต่อมาใน ค.ศ. 1992 สมาคมกลับมาก่อตั้งใหม่ในนามสมาคมฟุตบอลบอสเนียและเฮอร์เซโกวีนา
พรีเมียร์ลีกแห่งบอสเนียและเฮอร์เซโกวีนา

บีเอช เทเลคอม พรีเมียร์ลีกแห่งบอสเนียและเฮอร์เซโกวีนา  หรือ ลีกา 12 เป็นลีกฟุตบอลระดับสูงสุดของประเทศบอสเนียและเฮอร์เซโกวีนา อยู่ภายใต้การดูแลของสมาคมฟุตบอลบอสเนียและเฮอร์เซโกวีนา ลีกได้เปลี่ยนแปลงรูปแบบการแข่งขันในฤดูกาล 2016–17 โดยมีสโมสรเข้าร่วมแข่งขัน 12 สโมสร และสองสโมสรอันดับสุดท้ายจะต้องตกชั้นจากลีกสูงสุด
บอสเนียและเฮอร์เซโกวีนามี 4 สโมสรตัวแทนที่จะได้เข้าร่วมแข่งขันในระดับทวีปยุโรป ทีมชนะเลิศพรีเมียร์ลีกจะได้เข้าร่วมยูฟ่าแชมเปียนส์ลีกรอบคัดเลือกรอบแรก ทีมชนะเลิศฟุตบอลคัพบอสเนียและเฮอร์เซโกวีนา ทีมรองชนะเลิศ และทีมอันดับสามของลีก จะได้เข้าร่วมยูฟ่ายูโรปาลีกรอบคัดเลือกรอบแรก
หลังจบฤดูกาล สองทีมอันดับสุดท้ายจะต้องตกชั้น ในขณะที่ทีมชนะเลิศเฟิสต์ลีกทั้งสองโซน จะเลื่อนชั้นขึ้นมาเล่นในพรีเมียร์ลีกแทน
กีฬายิงธนูในโอลิมปิกฤดูร้อน 1904

การแข่งขันยิงธนูในโอลิมปิกฤดูร้อน 1904 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 19-21 กันยายน พ.ศ. 2447 จัดขึ้นที่สนาม Francis Field ซึ่งการแข่งขันกีฬายิงธนูครั้งนี้มีการแข่งขันทั้งหมด 6 รายการ คือ ประเภททีมชาย 3 รายการ และประเภททีมหญิง 3 รายการ โดยมีนักกีฬาเข้าร่วมแข่งขัน 29 คน จาก 1 ประเทศ
กีฬาจักรยานในโอลิมปิกฤดูร้อน 1904

การแข่งขันจักรยานในโอลิมปิกฤดูร้อน 1904 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 2-5 สิงหาคม พ.ศ. 2447 จัดขึ้นที่สนาม Francis Field Stadium ซึ่งการแข่งขันกีฬาจักรยานครั้งนี้มีการแข่งขันทั้งหมด 7 รายการ คือ ประเภททีมชาย 7 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 18 คน จาก 1 ประเทศ
กีฬาเรือพายในโอลิมปิกฤดูร้อน 1904

การแข่งขันเรือพายในโอลิมปิกฤดูร้อน 1904 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 30 กรกฎาคม พ.ศ. 2447 จัดขึ้นที่สนาม Creve Coeur Lake ซึ่งการแข่งขันกีฬาเรือพายครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 44 คน จาก 2 ประเทศ
กีฬาชักเย่อในโอลิมปิกฤดูร้อน 1904

การแข่งขันชักเย่อในโอลิมปิกฤดูร้อน 1904 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 31 สิงหาคม - 1 กันยายน พ.ศ. 2447 จัดขึ้นที่สนาม Francis Field ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 30 คน จาก 3 ประเทศ
กีฬาแกลิกฟุตบอลในโอลิมปิกฤดูร้อน 1904

การแข่งขันแกลิกฟุตบอลในโอลิมปิกฤดูร้อน 1904 เป็นการแข่งขันกีฬาแกลิกฟุตบอลอย่างไม่เป็นทางการในกีฬาโอลิมปิกฤดูร้อนครั้งที่ 3 ที่เซนต์หลุยส์ สหรัฐ ระหว่างวันที่ 20 กรกฎาคม พ.ศ. 2447 ซึ่งการแข่งขันกีฬาแกลิกฟุตบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ โดยมีนักกีฬาเข้าร่วมแข่งขัน คน จาก 1 ประเทศ
ยศทหารสหรัฐ

ตารางข้างล่างต่อไปนี้คือข้อมูลเกี่ยวกับยศทหารของ กองทัพสหรัฐ
สัญญาบัตร.
กองทัพอากาศ.
ทหารอากาศสหรัฐใช้ลำดับชั้นยศเหมือนทหารบก ยกเว้นยศนายพลห้าดาว
ตำบลสาวชะโงก

สาวชะโงก เป็นตำบลในอำเภอบางคล้า จังหวัดฉะเชิงเทรา เดิมพื้นที่มีฐานะเป็นสุขาภิบาลสาวชะโงก ต่อมาได้ยุบเลิกลงเป็นสภาตำบล ปัจจุบันมีฐานะเป็นองค์การบริหารส่วนตำบล
ที่ตั้งและอาณาเขต.
ตำบลสาวชะโงกมีอาณาเขตติดต่อกับเขตการปกครองข้างเคียง ดังนี้
ประวัติ.
ตำบลสาวชะโงกเป็นตำบลเก่าแก่นานกว่า 100 ปีที่ตั้งมาพร้อมกับตำบลบางสวน (ตำบลบางสวนเดิมเป็นที่ตั้งของอำเภอบางคล้า) เมื่อปี พ.ศ. 2443 ซึ่งประชาชนส่วนใหญ่เป็นชาวเขมร ต่อมาชาวจีนได้อพยพลงมา และได้ยึดครองพื้นที่จนประชาชนชาวเขมรต้องอพยพมาตั้งถิ่นฐานบริเวณตำบลหัวสำโรง อำเภอแปลงยาว ในปี พ.ศ. 2483 ได้ยุบตำบลสาวชะโงกรวมกับตำบลบางสวน ก่อนที่จะตั้งขึ้นใหม่ในปี พ.ศ. 2490 โดยแยกพื้นที่หมู่ 2 บ้านสาวชะโงก, หมู่ 3 บ้านต้นสำโรง, หมู่ 5 บ้านคลองสะเดา, หมู่ 6 บ้านบางหัวเลน, หมู่ 8 บ้านคลองสวนใหญ่ และหมู่ 9 บ้านหมู่ ของตำบลบางสวน จัดตั้งเป็น ตำบลสาวชะโงก
ในปี พ.ศ. 2501 กระทรวงมหาดไทยได้จัดตั้งองค์กรปกครองส่วนท้องถิ่นประเภทองค์การบริหารส่วนตำบลขึ้นครึ้งแรก ซึ่งมี 1 ใน 4 ตำบล (บางตีนเป็ด, สาวชะโงก, บางขนาก และบางวัว) ที่ได้จัดตั้งเป็นองค์การบริหารส่วนตำบลแรกในจังหวัดฉะเชิงเทรา เพื่อบำรุงและดูแลท้องที่ เนื่องจากมีการขยายตัวของชุมชน และเป็นที่ตั้งของตลาดบ้านหมู่มีอายุมากกว่า 100 ปี ในสมัยโบราณตลาดบ้านหมู่เป็นชุมชนใหญ่ การสัญจรในสมัยนั้นอาศัยทางน้ำ มีเรือกลไฟวิ่งไปยังตัวเมืองฉะเชิงเทราและบางคล้า และตลาดใหม่คลองสวนใหญ่ 
ต่อมากระทรวงมหาดไทยพิจารณาท้องที่ตำบลสาวชะโงก ซึ่งอยู่ในเขตขององค์การบริหารส่วนตำบลสาวชะโงก และพื้นที่บางส่วนของตำบลบางสวน บางส่วนของตำบลเสม็ดเหนือที่อยู่ใกล้เคียง มีสภาพที่เป็นสุขาภิบาลได้ จึงยุบองค์การบริหารส่วนตำบลสาวชะโงก และยกตำบลสาวชะโงกทั้งตำบล พื้นที่หมู่ 1, หมู่ 4 (เฉพาะฝั่งใต้คลองบางคล้า) ตำบลบางสวน และพื้นที่หมู่ 4 ของตำบลเสม็ดเหนือ ขึ้นเป็น สุขาภิบาลสาวชะโงก ในปี พ.ศ. 2506
ในปี พ.ศ. 2519 มีประกาศกระทรวงมหาดไทยให้ยุบสุขาภิบาลสาวชะโงก อำเภอบางคล้า จังหวัดฉะเชิงเทรา เนื่องจากไม่สามารถบริหารกิจการของสุขาภิบาลให้เจริญก้าวหน้าได้ ประกอบกับประชาชนในเขตสุขาภิบาลไม่ต้องการให้ท้องถิ่นนี้เป็นการปกครองรูปแบบสุขาภิบาล ภายหลังจากการยุบสุขาภิบาลสาวชะโงก ได้มีฐานะเป็นสภาตำบลสาวชะโงก จากนั้นปี พ.ศ. 2539 ได้ยกฐานะเป็น องค์การบริหารส่วนตำบลสาวชะโงก
การแบ่งเขตการปกครอง.
การปกครองส่วนภูมิภาค.
พื้นที่ตำบลสาวชะโงกประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,868 คน แบ่งเป็นชาย 1,396 คน หญิง 1,472 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 8 จาก 9 ในอำเภอบางคล้า
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน